ЦIыхубзхэм я дунейпсо махуэм теухуауэ Къэбэрдей-Балъкъэр Республикэм и Iэтащхьэ КIуэкIуэ Ю. А. и хъуэхъу
Къэбэрдей-Балъкъэрым и цIыхубз лъапIэхэ!
ЦIыхубзхэм я дунейпсо махуэ Гъатхэпэм и 8-мкIэ сынывохъуэхъу.
А гъатхэ махуэшхуэ гъуэзэджэр цIыхубзым и дахагъым, щабагъэм, гуапагъэм я дамыгъэщ икIи гукъыдэжышхуэкIэ гъэнщIащ. ЦIыхубзым сыт щыгъуи увыпIэ хэха жылагъуэ гъащIэм щиIыгъщ. ГъащIэм и IэнатIэ псоми ар жыджэру хэмыту уи нэгу къыпхущIэгъэхьэнукъым Къэбэрдей-Балъкъэрым и къэкIуэнур икIи цIыхубзым IэщIэлъщ Iуэху нэхъыщхьэ дыдэр — щIэблэм я узыншагъэр, егъэджэныгъэр, гъэсэныгъэр, апхуэдэу щыщыткIэ — зэрыщыту республикэм и къэкIуэнур.
ЦIыхубзыр зэхэщIыкIышхуэ, шыIэныгъэ, бэшэчагъ бгъэдэлъу, фIым хуэплъэу къигъэщIащ, абы дунейм гуапагъэр щегъэбагъуэ, дыкъэзыухъуреихь псоми яхуосакъ, гулъытэ яхуещI икIи текIуэныгъэщIэхэм трегъэгушхуэ. Республикэм ис цIыхубз псоми фIыщIэ яхузощI гъащIэм жыджэру зэрыхэтым икIи хуабагъэ я гум зэрилъым папщIэ. Сытым дежи ехъулIэныгъэ фиIэну, фи унагъуэхэм зэгурыIуэныгъэ илъыну си гуапэщ.
Сынывохъуэхъу узыншагъэ быдэ, насып, мамырыгъэ, ефIэкIуэныгъэ фиIэну.
